250 000 Zimbabwiërs in SA se permitte nie verleng | Maroela Media
250 000 Zimbabwiërs in SA se permitte nie verleng
Suid-Afrika gaan nie die tydelike permitte van nagenoeg 'n kwartmiljoen Zimbabwiërs in Suid-Afrika, wie se visums volgende maand verstryk, verleng nie.
Sowat 250 000 Zimbabwiërs wat van die politieke en ekonomiese krisis in hul geboorteland gevlug het, het in 2009 werkvisums van vier jaar lank ontvang.
Die visums is sedertdien herhaaldelik verleng, maar die regering het nou besluit daar gaan geen verdere verlenging wees nie – wat beteken duisende werkers sal moontlik die land moet verlaat.
"Die kabinet het besluit om nie verdere verlenging vir die Zimbabwiese spesiale dispensasie toe te staan nie," het Mondli Gungubele, minister in die presidensie, Donderdag gesê.
Die werkers het nou 'n jaar grasie om aansoek te doen vir alternatiewe visums wat moontlik op hul individuele situasies van toepassing kan wees.
"Wanneer die 12 maande-tydperk verstryk, sal diegene wat onsuksesvol aansoek gedoen het Suid-Afrika moet verlaat, of gedeporteer word," sê hy.
Daar is duisende Zimbabwiese werkers oor Suid-Afrika wat veral in die gasvryheidsbedryf, kleinhandel- of dienstesektor werk.
Suid-Afrika is die vasteland se mees geïndustrialiseerde ekonomie en is 'n groot trekpleister vir migrante op soek na beter werkvooruitsigte in die streek. Ramaphosa se regering is egter onder druk om werk te skep vir sy eie burgers, terwyl die werkloosheidsyfer op naastenby 34% staan.
Die land het die afgelope paar jaar ook begin om sy visumregulasies te verskerp.
Volgens die laaste sensusopname is Suid-Afrika gasheer vir meer as 2,2 miljoen buitelanders, onder wie politieke vlugtelinge, ekonomiese migrante en vaardige buitelanders.
In die nuus Zimbabwe
Vermeende springstofsmous aangekeer
Waterkloof-4 se Christoff Becker se ma sterf
Ha ha…en dink die regering regtig die mense gaan mooi soet weer teruggaan Zim toe as hulle permitte nie verleng word nie ? Verassing..sluit maar julle deure toe en sit alarms aan.Die klomp gaan nou deelneem aan die baie gewilde SA misdaad spelletjie en jy gaan hulle nie stop nie.
As of HULLE, nou die land sal Verlaat!!!
As die SA mense maarvnet weer watse KLUG die SA Howe is wanneer dit kom by ongedokumenteerde persone !!
Die ironie is dat die buiterlanders wil werk, terwyl Suid Afrikaanse mense te lui is en net wil staak.
Dit is baie positief, nou nog net die grense bewaak vir die onwettige klomp.
Die Zimmies sal net so min einde 2022 terug Zim toe gaan as wat die ANC & EFF hulle hoofkantoor op Mars gaan bou.